ሌላኛው ሃሳብ ምን ያህል ተቀባይነት ያገኛል የሚል ጥያቄ ያስነሳል እንጂ እንደ መፍትሄ ጥሩ ተብሎ ተወድሷል ። የሰብአዊ መብት ድርጅቱ ያቀረበው ይኼው መፍትሄ የሰለጠኑ የአፍሪካ የህክምና ባለሙያዎችን የሚወስዱ የበለፀጉት ሃገራት የሰለጠኑ ዜጎቻቸው ለተወሰዱባቸው ሃገራት ካሳ እንዲከፍሉ የሚል ነው ። ለዓለም የገንዘብ ድርጅት ‘’ ለአይ ኤም ኤፍም ‘’ የተሰጠ ማሳሰቢያ አለ ። የገንዘብ አበዳሪው ድርጅት አይ ኤም ኤፍ ተበዳሪ የአፍሪካ ሃገራት ከሚያገኙት ገንዘብ ይበልጡን ለጤና አገልግሎት እንዲያውሉ ግዴታ እንዲጥልባቸው ተጠይቋል ። ሁሉም አማራጭ ሃሳቦች በወረቀት ያምራሉ ። በተግባር ግን እንዴት እና መቼ የሚለው ጥያቄ ፤ ጥያቄ እንደሆነ ይዘልቃል ።